अपने लाभ के लिए अपने शौक़ों का प्रयोग करना निर्माण करना कार्य में अपने जुनून को लागू करना
आपको ऐसा लग सकता है कि आपका जीवन काफ़ी नियमित या उबाऊ हो चुका है और आपके पास अपने सपनों और जुनून के लिए समय नहीं है, लेकिन आपके जीवन में एक ऐसा अवसर रहा होगा जब आपका कुछ साहसी और रोमांचक आज़माने का एक वास्तविक सपना था । अपने बचपन के बारे में सोचें, और उन चीज़ों पर विचार करें जिनके आप बचपन या छोटी उम्र में सपने देखा करते थे । देखें कि क्या आप फिर से इन भावनाओं के साथ जुड़ने का कोई रास्ता खोज सकते हैं ।  यदि आप आप हमेशा से एक अंतरिक्ष यात्री बनना चाहते थे, तो शायद यह विचार आपको अब उतना अच्छा नहीं लगता है । याद करें कि वह विचार आपके मन में कैसे आया था -- क्योंकि शायद उसमें अंतरिक्ष, विज्ञान, या अभियान की खोज करना शामिल था -- और देखें कि क्या आपको ऐसा कर के एक नया जुनून मिलता है या नहीं । बहादुर बनें । यदि आप गायक या एक अभिनेता/अभिनेत्री बनना चाहते/चाहती हैं, तो अभी भी अपने सपनों को पूरा करने के लिए देर नहीं हुई है । दुर्भाग्य से, आपको कुछ मामलों में एक व्यावहारिक दृष्टिकोण रखना पड़ सकता है । यदि आप दस साल की उम्र में एक ओलिंपिक जिमनास्ट बनना चाहते थे, और अब आप चालीस साल के हैं, तो आपके भविष्य में एक स्वर्ण पदक की संभावना बहुत कम है । यदि आप कभी जिमनास्टिक के बारे में काफ़ी जोशीले थे, तो देखें कि क्या आप किसी और तरीके से उसके साथ संघटित हो सकते हैं या नहीं, जैसे कि एक ट्रेनर, या एक कोच के रूप में, या फिर एक जिम की गतिविधियों में किसी तरह से शामिल होना । यदि आप भाग्यशाली हैं और आपने बचपन से एक पत्रिका रखी है, तो उसे फिर से पढ़ें । देखें कि आपको किन जुनूनों ने आकर्षित किया था, और आप बार-बार उसमें किन सपनों के बारे में लिखते थे । हो सकता है कि आपके पास एक से अधिक प्रतिभा हो । शायद आप बाइक स्टंट में काफ़ी अच्छे हैं और आपको लिखना भी पसंद है । तो क्या आप बाइक की सवारी और करतबों के बारे में एक किताब लिख सकते हैं, या फिर उन सच्ची कहानियों के बारे में कि बाइक चलाने वालों ने अपने जुनून की शुरुआत कैसे की? अपनी प्रतिभाओं को सम्मिश्रण करने के ये कुछ अन्य तरीके हैं:  हो सकता है कि आपको कविताएं लिखने के साथ-साथ व्याख्यात्मक नृत्य करना भी पसंद है; तो क्या आप अपनी एक कविता की व्याख्या कर सकते हैं, या नृत्य के लिए अपने प्रेम के बारे में एक कविता लिख सकते हैं? यदि आप एक प्रतिभाशाली लेखक हैं, तो अपने लेखन के गुण का सबसे ज़्यादा फ़ायदा उठाएं । यदि आपको कुछ पसंद हो, तो उसके बारे में ब्लॉगिंग करने से या उसके बारे में एक वेबसाइट बनाने से आपको अपने जुनून को दूसरों से बांटने में मदद मिलेगी, अपने लेखन के गुण का उपयोग करें, और जो आप कर रहे हों उसके प्रति अपने प्यार का विकास करें । यदि आपका भाषाओं के प्रति और पर्यावरण के व्यवसाय के जैसे एक असंबंधित क्षेत्र के प्रति जुनून है, तो देखें कि क्या आप उस क्षेत्र में एक अनुवादक या दुभाषिए के रूप में काम कर के अपनी भाषाओं के गुणों का उपयोग कर सकते हैं । यदि आपक जीवन में पहले से ही ऐसा कुछ है जो आपको उत्साह, खुशी, और गरिमा देता है, तो क्यों न उस शौक या गतिविधि को एक पूर्णकालिक उद्यम में बदलने की कोशिश करें? हालांकि जीवन में एक बड़ा परिवर्तन करने पर आपको डर लग सकता है, पर यदि आपको ऐसी किसी चीज़ का पता है जिसे आप पसंद करते हैं, तो यह देखने के लिए कि क्या वह आपका जुनून है या नहीं, उसके पीछे लगे रहने में अधिक समय खर्च करें ।  आपका शौक मिट्टी के बरतन, चित्रकला, या कविता से लेकर, योग शिक्षण या स्क्रीन प्रिंटिंग तक, कुछ भी हो सकता है । यदि आप अपने जुनून के साथ पैसा नहीं बना सकते हैं (उदाहरण के लिए, मैराथन दौड़), तो किसी अन्य तरीके से दौड़ने की दुनिया में शामिल हो कर आपको उस शौक को अपने जीवन का एक महत्वपूर्ण जुनून बनाने का एक रास्ता मिल सकता है । यह जानने के लिए कि क्या आपका पसंदीदा शौक आपका जुनून भी है, आप उस शौक को करने में अधिक समय खर्च कर के धीरे-धीरे परिवर्तन कर सकते हैं । यदि आपको डर हो कि आप सब कुछ छोड़ कर उस शौक में अपने आप को पूरे समय के लिए समर्पित कर देंगे, तो ऐसा करने के लिए छोटे-छोटे कदम उठाएं । याद रखें कि आपको अपने रोज़मर्रा के काम को अपना जुनून बनाने की आवश्यकता नहीं है । यदि आपको मैराथन पसंद हो लेकिन आप उसे एक कैरियर में परिवर्तित करने का रास्ता न खोज पाएं, तो बस प्रशिक्षण करते रहें और दौड़ें! भले ही वह कितनी ही साहसी, जोखिम भरी, या अव्यावहारिक हो, आपको अपने सपनों को वास्तविकता में परिवर्तित करने के लिए कड़ी मेहनत करनी चाहिए । कौन जानता है -- शायद आप साल्सा नृत्य की कोशिश करें और आपको यह एहसास हो कि वहा आपके लिए नहीं है, या फिर आप गैलापागोस द्वीप समूह के लिए यात्रा करें और उदासीन महसूस करें । हालांकि, यह होने की अधिक संभावना है कि बहादुर बनने से और वे चीज़ें करने से जिनके आप हमेशा से सपने देखते आ रहे हैं, आप उस चिंगारी को जला पाएंगे जो आपको प्रकाशित रखेगी ।  व्यावहारिक और वित्तीय बाधाओं के बावजूद, अपने सपनों का पीछा करने के लिए दृढ़ संकल्पी रहें । भले ही वह सिर्फ थोड़ी देर के लिए ही क्यों न हो, एक ऐसी योजना बनाएं जो आपको अपने सपनों को आज़माने की अनुमति देती है । उस सपने का पीछा करने में या उचित व्यवस्थाएं बनाने में थोड़ा समय लग सकता है, लेकिन यह बाद में लाभप्रद होगा । यदि आपको एक नई गतिविधि करने में डर लग रहा है, जैसे कि पहाड़ की चोटी पर चढ़ना, तो समर्थन के लिए अपने मित्रों से मदद मांगे । आपको अकेले कुछ नया और डरावना करने की ज़रूरत नहीं है । कुछ करने से पहले उसके बारे में बात करना शुरू करें कि आप क्या करेंगे । यदि आप सच में अपने एक ट्री हाउस का निर्माण करना चाहते हैं, तो इसके बारे में सबको बताना शुरू करें । यह आपको अपने सपनों को साकार करने के और करीब ले जाएगा । यदि सब को यह पता हो कि आप अपने सपनों को साकार करना चाहते हैं तो आपके हार मानने की संभावना कम हो जाएगी । यह एक बड़ा लक्ष्य हो सकता है, जैसे कि "एक नई नौकरी ढूंढना," या एक छोटा लक्ष्य जैसे कि "एक कला की क्लास लेना" । एक ऐसा लक्ष्य निर्धारित करने के लिए जिसे आपके हासिल करने की संभावना हो, निम्नलिखित लेख पर विचार करें:  इस लक्ष्य को प्राप्त करने के लिए कौन जिम्मेदार है? आम तौर पर, यह आपको करना होगा, लेकिन यदि आपके लक्ष्य में दूसरे भी शामिल हैं -- जैसे कि "अपने परिवार के साथ अधिक समय बिताना" -- तो वे भी इसे पूरा करने के लिए जिम्मेदार होंगे । आपके लक्ष्य का विवरण क्या है? लोगों के अपने लक्ष्यों को पूरा नहीं करने के कारणों में से एक कारण यह है कि वे काफ़ी अस्पष्ट हैं । जितना संभव हो सके उतना ठोस रहें । उदाहरण के लिए, "कलात्मक बनना सीखना" काफ़ी निरुद्देश्य है । "मेरे कलात्मक पक्ष का पता लगाने के लिए एक पेंटिंग की कक्षा लेना" ज़्यादा प्रबंधनीय है । आप लक्ष्य के प्रत्येक चरण को कब पूरा करेंगे? कई लक्ष्यों को, विशेष रूप से बड़े या जटिल वालों को, कई चरणों की ज़रूरत है । पता लगाएं कि आप प्रत्येक चरण को कब समाप्त करेंगे । उदाहरण के लिए: "इस सप्ताह मेरे समुदाय में कला की कक्षाएं ढूंढे । एक कक्षा के लिए साइन अप करें और अगले सप्ताह सामान खरीदें । उस के एक सप्ताह बाद कक्षाएं लेना शुरू करें ।" ये लक्ष्य कहां पर शुरु होंगे? "और अधिक व्यायाम करना" के समान कई लक्ष्यों के लिए यह पता होना सहायक हो सकता है कि वह काम कहां पर किया जाएगा । उदाहरण के लिए, यदि आप सप्ताह में तीन बार व्यायाम करना चाहते हैं, तो निर्णय लें कि क्या आप जिम जाना चाहते हैं, दौड़ना चाहते हैं, घर पर अभ्यास करना चाहते हैं, या एक कक्षा लेना चाहते हैं । आप प्रत्येक चरण को कैसे पूरा करेंगे? इससे आपको लक्ष्य की बनावट को परिभाषित करने में मदद मिलती है । उदाहरण के लिए, यदि आपका लक्ष्य "फ्रांस जाना" है, तो पता लगाएं कि प्रत्येक स्थिति में आपको क्या करना, जैसे कि "यात्रा गाइड और वेबसाइटों को देखें", "उन दोस्तों से बात करें जो फ्रांस जा चुके हैं", "रिजर्वेशन बुक करना", "एक पासपोर्ट लेना", आदि । आप यह क्यों कर रहे हैं? अपनी प्रेरणा को स्पष्ट करने से आपका लक्ष्य को पूरा करने की अधिक संभावना है । इस लक्ष्य को पूरा करने से आपको अपना जुनून हासिल करने में क्या मदद मिलेगी? स्वयं-सहायता गुरु मार्था बेक (Martha Beck) इस वाक्यांश का उपयोग उस डर के लिए करती हैं जो आपको नई चीज़ें करने से रोकता है । "हां" वह उत्तेजना या प्रेरणा है जो आपको अपने जुनून की तलाश करने के लिए आगे बढ़ाता है । "लेकिन" वह डर का अतिक्रमण है जो आपको आगे बढ़ने से रोकता है ।  अगली बार जब आप खुद को यह सोचते हुए पाएं कि "हां, दुनिया की यात्रा करना/एक पक्षी का घर बनाना/एक नई नौकरी की खोज करना बहुत अच्छा होगा, लेकिन ..." तो वहीं पर रुक जाएं । अपने आप से पूछें: क्या "लेकिन", या बाधा या रोक, को आप वास्तव में पार नहीं कर सकते? या फिर उसके आगे बढ़ने के लिए केवल थोड़ी सी रचनात्मकता की ज़रूरत है? उदाहरण के लिए, आपका लक्ष्य कुछ ऐसा हो सकता है "मैं दुनिया की यात्रा करना चाहता हूं, लेकिन मेरे पास पैसे नहीं हैं ।" यह एक असंभव बाधा की तरह लग सकता है, लेकिन इससे आगे बढ़ने के तरीके हैं । अपने लक्ष्य को याद रखते हुए पैसे बचाएं । अपने सभी सामान को बेच दें और मुनाफे का उपयोग यात्रा के लिए करें । दूसरों के वाहन पर मुफ्त सैर करें और अजनबियों की दया पर निर्भर हों । आप के लिए जो भी महत्वपूर्ण हो उसे करने के हमेशा तरीके होते हैं । आपके जुनून को उजाड़ने वाली सबसे बड़ी चीज़ों में से एक भय है । जब डर आपके निर्णयों पर भारी होता है, तब आप जोखिम नहीं लेते हैं या अपने आप को अतिसंवेदनशील होने की अनुमति नहीं देते हैं । अतिसंवेदनशीलता और खुलापन खुद के साथ और अन्य लोगों के साथ जुड़ने के लिए महत्वपूर्ण है । भयानकता अक्सर तब होती है जब आप वर्तमान में जो हो रहा है उसे स्वीकारने के बजाय इस बात पर ध्यान दें कि आगे क्या हो सकता है । सचेत रहने का अभ्यास इस के साथ आपकी मदद कर सकता है ।  अपने डर का नामकरण करने का अभ्यास करें । उसकी जांच न करें! बस जो भी आप उस समय महसूस कर रहे हैं उसे स्वीकार करें । उदाहरण के लिए, "मुझे यह जोखिम लेने से डर लग रहा है क्योंकि शायद काम नहीं बनेगा ।" फिर, अपने आप को थोड़े आत्म समर्थन के साथ दिलासा दें, जैसे कि "मैं इस पर नियंत्रण नहीं कर सकता कि परिस्थितियों का परिणाम क्या निकलता है । मैं केवल अपने खुद के कार्यों को नियंत्रित कर सकता हूं ।" अपने डर को दबाने की कोशिश न करें । एक भावना को दबाने से वह अगली बार और मज़बूती से प्रकट होगी । इसके बजाय, एक पल के लिए अपनी भावनाओं के साथ स्थिर रहने का प्रयास करें । अन्वेषण करें कि आपको कैसा महसूस होता है । अपनी ओर मेहरबान रहें और अपने आप को याद दिलाएं कि सभी भावनाओं को महसूस करना स्वाभाविक है, डर को भी ।  सचेत रहने का चिंतन करने की कोशिश करें । सचेत रहने के चिंतन से आपको अपनी भावनाओं की आलोचना किए बिना उनका अन्वेषण करने में मदद मिल सकती है, जो आपको अपनी डर की भावनाओं से आगे बढ़ने में मदद कर सकती हैं । यूसीएलए (UCLA) चिंतन के मुफ्त डाउनलोडेबल एमपी3 (MP3) निर्देशन प्रदान करता है । आप हार्वर्डपिल्ग्रम (HarvardPilgrim) वेबसाइट पर मुफ्त वीडियो और ट्यूटोरियल भी पा सकते हैं । अपना जुनून ढूंढने का मतलब है प्रयोग करना, और प्रयोग करने में समय लग सकता है । वह जुनून जो आपको पसंद हो उसे ढूंढने से पहले आपको कई विचारों पर ध्यान देने की कोशिश करनी हो सकती है । कई लोग अपना जुनून खोजने में असफल रहते हैं क्योंकि परिस्थिति कठिन होने पर वे उसे खोजना बंद कर देते हैं ।  यह स्वीकारें कि आपको अपने रास्ते में बाधाओं और चुनौतियों का सामना करना पड़ सकता है । वह ठीक है! हर चुनौती को एक सीखने के अनुभव मान कर चलें । जब आपको सच में अपना जुनून मिलेगा, तब जारी रहने की वजह से आपके पास अनुभव और शिक्षा की सम्पत्ति एकत्रित हो जाएगी । अपनी ओर भी मेहरबान रहें । कुछ लोग आपके जुनून की आलोचना कर सकते हैं; उन्हें वह मूर्खतापूर्ण, अज्ञानी, मूर्ख, या उबाऊ लग सकता है । किसी भी और की आलोचना को अपनी राह में न आने दें, क्योंकि आपका जुनून केवल आपका है । अपने चुनावों को लेकर आपको खुद के अलावा किसी भी और को स्पष्टीकरण देने की ज़रूरत नहीं है । अपने जुनून के बारे में पढ़ें । जिन लोगों ने उसका अनुभव किया हो उनके साथ बात करें । पुस्तकालय की किताबें पढ़ें । कक्षाएं लें । आपको जितना अधिक अपने जुनून के बारे में पता होगा, आप परिवर्तन करने के लिए उतने ही बेहतर सुसज्जित रहेंगे ।  उदाहरण के लिए, यदि आपने अपने खुद का व्यवसाय शुरू करने का फैसला लिया है, तो आपको यहा जानने की ज़रूरत है कि वैसा करने के लिए आपको क्या करना होगा । आपको किन गुणों की ज़रूरत होगी? आपको उसे शुरु करने से पहले कितना धन, उत्पाद, आदि स्थापित करने की आवश्यकता होगी? जिस कैरियर के प्रति आप में जुनून हो उस कैरियर या क्षेत्र के लोगों के साथ बात करना सहायक हो सकता है । आम तौर पर, लोग आपको सलाह देना पसंद करेंगे और आपको यह भी बताएंगे की उन्होंने अपना मुकाम कैसे हासिल किया । वे आपको आपके नए जुनून के बारे में आपको कम-रोमांचक बातें भी बता सकते हैं, जिसे अभी ही जानना ज़रूरी है ताकि बाद में वह जान कर आपको आश्चर्य न हो । अपनी पुरानी असंतुष्ट नौकरी को छोड़ कर एक हाल ही में खोजे गए नए कैरियर में तुरंत प्रवेश करना अविश्वसनीय रूप से प्रलोभक लग सकता है । हालांकि, अपने पुराने काम की स्थिरता को छोड़ने से पहले अपने नई खोज का परीक्षण करना एक अच्छा विचार है । हर कोई किसी नई और रोमांचक चीज़ के प्रति कुछ दिनों के लिए जोशीला हो सकता है । जब आपको अपनी नई खोज के अप्रिय या यहां तक कि सुस्त पहलुओं का पता चले और फिर भी आपको वह पसंद हो, तब आप मान सकते हैं कि वह आपके लिए सही है । उदाहरण के लिए, एक बावर्ची बनना आपको अपने लिए एक आदर्श कैरियर लग सकता है, लेकिन किसी चीज़ को आकर्षक समझना आसान है जब आप हर दिन उसका अनुभव न कर रहे हों । एक पाकशाला संबंधी कक्षा लेना -- या यहां तक कि एक पाकशाला स्कूल में दाखिला लेना -- आपको महत्वपूर्ण विवरणों से परिचित करेगा, जैसे कि लंबे समय के लिए काम, गर्म रसोई, और आम तौर पर कम वेतन । एक बार जब आप अपनी नए रुचि के बारे में सबसे बुरी चीज़ों को जान लें और फिर भी यदि आप कुछ और करने की कल्पना न कर सकें, तो आप इस बात पर विश्वास कर सकते हैं कि आपको एक नया जुनून मिल गया है । यदि आपको लगे कि आप एक निराशाजनक नौकरी में फंसे पड़े हैं जिससे हर महीने अपने घर का किराया देने के अलावा आप अपनी और कोई भी आवश्यकताएं पूरी नहीं कर पा रहे हैं, तो कुछ और ढ़ूंढने का संकल्प करें । आप यह भी पा सकते हैं कि पहली नौकरी को दूसरी नौकरी खोजे बिना छोड़ने से आप और ज़्यादा कठोरता से काम करने के लिए प्रेरित हो रहे हैं । ऐसा "इष्टतम चिंता के क्षेत्र" की वजह से होता है, एक मनोवैज्ञानिक घटना जिसमें एक अपरिचित स्थिति में होने से चिंता उत्पन्न हो कर आप ज़्यादा कठोरता से काम करते हैं और आपकी ज़्यादा रचनात्मक सोच होती है । हालांकि, जागरूक रहें, कि आपके प्रदर्शन के लिए बहुत ज्यादा तनाव होना उतना ही खराब है जितना बहुत कम तनाव होना है । यदि आप अपनी असंतुष्ट नौकरी को किसी बचत के बिना या अन्य योजनाओं के बिना छोड़ दें और आप पर कर्ज़ हो, पहले का छात्रों का कर्ज़ हो, और आपको अपने बच्चे की ट्यूशन के लिए पैसे देने हों, तो आप इतने अधिक तनाव से अभिप्लुत हो जाएंगे कि आप कुछ काम ही नहीं कर पाएंगे ।
एक बचपन के जुनून को फिर से जगाएं: अपनी प्रतिभाओं का सम्मिश्रण करें: एक पसंदीदा शौक को पूर्णकालिक जुनून में बदलें: वह चीज़ करें जिसका आप हमेशा से सपना देखते आ रहे हैं: एक लक्ष्य निर्धारित करें: खुद से हर बात में "हां-लेकिन" कहना बंद करने का वादा करें: सचेत रहने का अभ्यास करें: खुद के साथ धीरज रखें: अनुसंधान करें: सिर्फ वृत्ति होने की वजह से एक नई नौकरी में जाने से बचें: संकल्प करें कि जब वह गलत लगे तब आप उसे छोड़ने के लिए तैयार रहें:
https://www.wikihow.com/Find-Your-Passion https://www.wikihow.com/Find-Your-Passion https://www.wikihow.com/Find-Your-Passion
Using Your Interests to Your Advantage Laying the Groundwork Implementing Your Passion at Work